title: Komission täytäntöönpanoasetus (EU) 2018/1917, annettu 6 päivänä joulukuuta 2018, tehoaineen flurtamoni hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta (ETA:n kannalta merkityksellinen teksti.)

text:
                  7.12.2018

                  FI

                  Euroopan unionin virallinen lehti

                  L 311/27

         KOMISSION TÄYTÄNTÖÖNPANOASETUS (EU) 2018/1917,
         annettu 6 päivänä joulukuuta 2018,
         tehoaineen flurtamoni hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan ja 78 artiklan 2 kohdan,
         sekä katsoo seuraavaa:

                     (1)

                     Komission direktiivillä 2003/84/EY (2) sisällytettiin flurtamoni tehoaineena neuvoston direktiivin 91/414/ETY (3) liitteeseen I.

                     (2)

                     Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

                     (3)

                     Tehoaineen flurtamoni hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 31 päivänä lokakuuta 2019.

                     (4)

                     Hakemus, jossa pyydettiin uusimaan flurtamonin hyväksyntä, jätettiin komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa.

                     (5)

                     Hakija on toimittanut täytäntöönpanoasetuksen (EU) N:o 844/2012 6 artiklassa vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

                     (6)

                     Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 29 päivänä toukokuuta 2015.

                     (7)

                     Elintarviketurvallisuusviranomainen toimitti uusimista koskevan arviointikertomuksen hakijalle ja jäsenvaltioille kommentoitavaksi ja niiltä saamansa huomautukset edelleen komissiolle. Lisäksi elintarviketurvallisuusviranomainen asetti täydentävän asiakirja-aineiston tiivistelmän julkisesti saataville.

                     (8)

                     Elintarviketurvallisuusviranomainen ilmoitti 10 päivänä elokuuta 2017 komissiolle päätelmänsä (6) siitä, voidaanko flurtamonin olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit.

                     (9)

                     Elintarviketurvallisuusviranomainen havaitsi erityisiä huolenaiheita. Se katsoi erityisesti, ettei flurtamonin mahdollista mutageenisuutta ollut mahdollista sulkea pois saatavilla olevien tietojen perusteella eikä lopullisia terveysperusteisia viitearvoja voitu asettaa. Elintarviketurvallisuusviranomainen totesi näin ollen, ettei kuluttajiin kohdistuvien riskien arviointia ja muuhun kuin ravintoon liittyvää riskinarviointia voitu tehdä. Elintarviketurvallisuusviranomainen totesi lisäksi, ettei erinäisten asiakirja-aineistoon liittyvien puutteiden vuoksi ollut mahdollista saattaa päätökseen yleistä riskinarviointia kuluttajien altistumisesta trifluorietikkahappo-metaboliitille, jota ennakoidaan esiintyvän pohjavedessä kaikissa merkityksellisissä skenaarioissa ja jäämänä kasveissa. Elintarviketurvallisuusviranomainen totesi myös, ettei hormonitoimintaa häiritsevien ominaisuuksien arviointia voitu saattaa päätökseen käytettävissä olevien tutkimusten perusteella.

                     (10)

                     Komissio pyysi hakijaa esittämään huomautuksensa elintarviketurvallisuusviranomaisen päätelmästä ja täytäntöönpanoasetuksen (EU) N:o 844/2012 14 artiklan 1 kohdan kolmannen alakohdan mukaisesti uusimista koskevan kertomuksen luonnoksesta. Hakija toimitti huomautuksensa, ja ne on tutkittu huolellisesti.

                     (11)

                     Hakijan esittämistä perusteluista huolimatta tehoainetta koskevia huolenaiheita ei voitu poistaa.

                     (12)

                     Näin ollen ei ole vahvistettu vähintään yhden kasvinsuojeluaineen yhden tai useamman edustavan käyttötarkoituksen osalta, että asetuksen (EY) N:o 1107/2009 4 artiklassa säädetyt hyväksymiskriteerit täyttyvät. Sen vuoksi on aiheellista olla uusimatta tehoaineen flurtamoni hyväksyntää kyseisen asetuksen 20 artiklan 1 kohdan b alakohdan mukaisesti.

                     (13)

                     Sen vuoksi täytäntöönpanoasetusta (EU) N:o 540/2011 olisi muutettava.

                     (14)

                     Jäsenvaltioille tulisi antaa riittävästi aikaa flurtamonia sisältävien kasvinsuojeluaineiden lupien peruuttamiseen.

                     (15)

                     Jos jäsenvaltiot myöntävät flurtamonia sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään 27 päivänä maaliskuuta 2020.

                     (16)

                     Flurtamonin hyväksynnän voimassaoloaikaa pidennettiin 31 päivään lokakuuta 2019 komission täytäntöönpanoasetuksella (EU) 2018/1262 (7), jotta uusimisprosessi voitaisiin saattaa päätökseen ennen kyseisen aineen hyväksynnän voimassaolon päättymistä. Koska asiassa on tehty päätös ennen voimassaolon myöhennettyä päättymispäivää, tätä asetusta olisi sovellettava mahdollisimman pian.

                     (17)

                     Tämä asetus ei estä flurtamonin hyväksymistä koskevan uuden hakemuksen toimittamista asetuksen (EY) N:o 1107/2009 7 artiklan nojalla.

                     (18)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksynnän uusimatta jättäminen
            Tehoaineen flurtamoni hyväksyntää ei uusita.

            2 artikla
            Täytäntöönpanoasetuksen (EU) N:o 540/2011 muuttaminen
            Poistetaan täytäntöönpanoasetuksen (EU) N:o 540/2011 liitteessä olevasta A osasta flurtamonia koskeva rivi 64.

            3 artikla
            Siirtymätoimenpiteet
            Jäsenvaltioiden on peruutettava flurtamonia tehoaineena sisältävien kasvinsuojeluaineiden hyväksynnät viimeistään 27 päivänä kesäkuuta 2019.

            4 artikla
            Siirtymäaika
            Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on oltava mahdollisimman lyhyt, ja sen on päätyttävä viimeistään 27 päivänä maaliskuuta 2020.

            5 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 6 päivänä joulukuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Komission direktiivi 2003/84/EY, annettu 25 päivänä syyskuuta 2003, neuvoston direktiivin 91/414/ETY muuttamisesta flurtamonin, flufenasetin, jodosulfuronin, dimetenamidi-p:n, pikoksistrobiinin, fostiatsaatin ja siltiofamin sisällyttämiseksi siihen tehoaineina (EUVL L 247, 30.9.2003, s. 20).

            (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

            (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            (6)  EFSA (Euroopan elintarviketurvallisuusviranomainen), 2017. Conclusion on the updated peer review of the pesticide risk assessment of the active substance flurtamone. EFSA Journal 2017;15(8):4976, 25 pp. https://doi.org/10.2903/j.efsa.2017.4976.

            (7)  Komission täytäntöönpanoasetus (EU) 2018/1262, annettu 20 päivänä syyskuuta 2018, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden 1-metyylisyklopropeeni, beta-syflutriini, klorotaloniili, klorotoluroni, klomatsoni, sypermetriini, daminotsidi, deltametriini, dimetenamidi-p, diuroni, fludioksonili, flufenaset, flurtamoni, fostiatsaatti, indoksakarbi, MCPA, MCPB, prosulfokarbi, tiofanaattimetyyli ja tribenuroni hyväksynnän voimassaoloajan pidentämisestä (EUVL L 238, 21.9.2018, s. 62).


title: Komission täytäntöönpanoasetus (EU) 2019/40, annettu 10 päivänä tammikuuta 2019, rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kolmannessakymmenennessä osatarjouskilpailussa

text:
                  11.1.2019

                  FI

                  Euroopan unionin virallinen lehti

                  L 9/113

         KOMISSION TÄYTÄNTÖÖNPANOASETUS (EU) 2019/40,
         annettu 10 päivänä tammikuuta 2019,
         rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kolmannessakymmenennessä osatarjouskilpailussa
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
         ottaa huomioon Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta 18 päivänä toukokuuta 2016 annetun komission täytäntöönpanoasetuksen (EU) 2016/1240 (2) ja erityisesti sen 32 artiklan,
         sekä katsoo seuraavaa:

                     (1)

                     Komission täytäntöönpanoasetuksella (EU) 2016/2080 (3) aloitettiin rasvattoman maitojauheen myynti tarjouskilpailumenettelyllä.

                     (2)

                     Kolmannessakymmenennessä osatarjouskilpailussa saadut tarjoukset huomioon ottaen olisi vahvistettava vähimmäismyyntihinta.

                     (3)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa rasvattoman maitojauheen myyntiä koskevassa kolmannessakymmenennessä osatarjouskilpailussa, jonka tarjousten jättöaika päättyi 8 päivänä tammikuuta 2019, vähimmäismyyntihinta on 155,40 euroa 100 kilogrammalta.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä tammikuuta 2019.

                  Komission puolesta,

                  puheenjohtajan nimissä

               Jerzy PLEWA

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  EUVL L 206, 30.7.2016, s. 71.

            (3)  Komission täytäntöönpanoasetus (EU) 2016/2080, annettu 25 päivänä marraskuuta 2016, rasvattoman maitojauheen myynnin aloittamisesta tarjouskilpailumenettelyllä (EUVL L 321, 29.11.2016, s. 45).


title: Komission täytäntöönpanoasetus (EU) 2019/39, annettu 10 päivänä tammikuuta 2019, neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta annetun asetuksen (EY) N:o 1235/2008 muuttamisesta (ETA:n kannalta merkityksellinen teksti.)

text:
                  11.1.2019

                  FI

                  Euroopan unionin virallinen lehti

                  L 9/106

         KOMISSION TÄYTÄNTÖÖNPANOASETUS (EU) 2019/39,
         annettu 10 päivänä tammikuuta 2019,
         neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta annetun asetuksen (EY) N:o 1235/2008 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta 28 päivänä kesäkuuta 2007 annetun neuvoston asetuksen (EY) N:o 834/2007 (1) ja erityisesti sen 33 artiklan 2 ja 3 kohdan sekä 38 artiklan d alakohdan,
         sekä katsoo seuraavaa:

                     (1)

                     Komission asetuksen (EY) N:o 1235/2008 (2) liitteessä III vahvistetaan luettelo kolmansista maista, joiden luonnonmukaisen maataloustuotteiden tuotannon tuotantojärjestelmät ja tarkastustoimenpiteet on hyväksytty asetuksessa (EY) N:o 834/2007 vahvistettuja vastaaviksi.

                     (2)

                     Australian toimittamien tietojen mukaan sen toimivaltaisen viranomaisen nimi ja internetosoite on muuttunut.

                     (3)

                     Kanadan toimittamien tietojen mukaan tarkastuslaitosten ”Oregon Tilth Incorporated” ja ”TransCanada Organic Certification Services” internetosoitteet ovat muuttuneet. Lisäksi tarkastuslaitoksen ”Organic Certifiers” hyväksyntä on peruutettu.

                     (4)

                     Intian toimittamien tietojen mukaan sen toimivaltaisen viranomaisen nimi on muuttunut.

                     (5)

                     Japanin toimittamien tietojen mukaan tarkastuslaitosten ”Japan Eco-system Farming Association” ja ”The Mushroom Research Institute of Japan” hyväksynnät on peruutettu.

                     (6)

                     Uuden-Seelannin toimittamien tietojen mukaan tarkastuslaitoksen ”BioGro New Zealand” nimi ja kaikkien tarkastuslaitosten internetosoitteet ovat muuttuneet.

                     (7)

                     Korean tasavallan toimittamien tietojen mukaan tarkastuslaitosten ”Jeonnam bioindustry foundation” ja ”Green Environmentally- Friendly certification center” internetosoitteet ovat muuttuneet. Lisäksi tarkastuslaitoksen ”Controlunion” hyväksyntä on peruutettu.

                     (8)

                     Sveitsin toimittamien tietojen mukaan tarkastuslaitoksen ”IMOswiss AG” nimi ja internetosoite on muuttunut.

                     (9)

                     Asetuksen (EY) N:o 1235/2008 liitteessä IV on luettelo tarkastusviranomaisista ja -laitoksista, joilla on toimivalta tehdä tarkastuksia ja myöntää sertifikaatteja kolmansissa maissa vastaavuustarkoituksessa.

                     (10)

                     Komissio on vastaanottanut ja tutkinut tarkastuslaitokselta ”Agricert- Certificação de Produtos Alimentares lda” saamansa hakemuksen, jossa tämä pyytää erittelyjensä muuttamista. Komissio katsoo saamiensa tietojen perusteella, että on perusteltua laajentaa kyseisen tarkastuslaitoksen hyväksynnän maantieteellinen soveltamisala koskemaan tuoteluokkien A ja D osalta Egyptiä, Guineaa ja Mosambikia.

                     (11)

                     Komissio on vastaanottanut ja tutkinut tarkastuslaitokselta ”Albinspekt” saamansa hakemuksen, jossa tämä pyytää erittelyjensä muuttamista. Saamiensa tietojen perusteella komissio katsoo, että on perusteltua laajentaa kyseisen tarkastuslaitoksen hyväksynnän maantieteellinen soveltamisala koskemaan tuoteluokkien A, B ja D osalta Armeniaa, Bosnia ja Hertsegovinaa, entistä Jugoslavian tasavaltaa Makedoniaa ja Serbiaa sekä tuoteluokan B osalta Irania, Kazakstania, Moldovaa, Turkkia ja Ukrainaa.

                     (12)

                     Komissio on vastaanottanut ja tutkinut tarkastuslaitokselta ”Bioagricert-S.r.l.” saamansa hakemuksen, jossa tämä pyytää erittelyjensä muuttamista. Saamiensa tietojen perusteella komissio katsoo, että on perusteltua laajentaa kyseisen tarkastuslaitoksen hyväksynnän maantieteellinen soveltamisala koskemaan tuoteluokkien A, D ja E osalta Kazakstania, tuoteluokan B osalta Ranskan Polynesiaa ja tuoteluokkien A ja D osalta Filippiinejä.

                     (13)

                     Komissio on vastaanottanut ja tutkinut tarkastuslaitokselta ”Bio.inspecta AG” saamansa hakemuksen, jossa tämä pyytää erittelyjensä muuttamista. Komissio katsoo saamiensa tietojen perusteella, että on perusteltua laajentaa kyseisen tarkastuslaitoksen hyväksynnän maantieteellinen soveltamisala koskemaan tuoteluokkien A ja D osalta Algeriaa, Kambodžaa, Tšadia ja Tunisiaa.

                     (14)

                     IOAS on luonnonmukaisen tuotannon alalla toimiva akkreditointielin, joka ilmoitti komissiolle 6 päivänä syyskuuta 2018 päätöksestään peruuttaa tarkastuslaitoksen ”Bolicert Ltd” akkreditointi, koska tämä ei ole kyennyt korjaamaan vaatimusten noudattamatta jättämisiä niissä enimmäisrajoissa, jotka IOAS:n arviointimenettelyssä sallitaan asiakirjojen esittämiselle. Lisäksi komission toukokuussa 2017 Boliviassa toteuttamassa tarkastuslaitoksen ”Bolicert Ltd” tarkastuksessa paljastui luonnonmukaista tuotantoa koskeviin standardeihin ja tarkastustoimiin liittyviä puutteita. Tästä syystä komissio pyysi tarkastuslaitosta ”Bolicert Ltd” esittämään voimassa olevan akkreditointitodistuksen ja toteuttamaan riittävät toimenpiteet puutteiden korjaamiseksi. Koska ”Bolicert Ltd” ei toteuttanut asianmukaisia ja oikea-aikaisia korjaavia toimia puutteiden korjaamiseksi eikä esittänyt komissiolle voimassa olevaa akkreditointitodistusta, komissio päätti asetuksen (EY) N:o 1235/2008 12 artiklan 2 kohdan d, e ja f alakohdan mukaisesti poistaa tarkastuslaitoksen ”Bolicert Ltd” vastaavuustarkoituksessa hyväksyttyjen tarkastuslaitosten ja -viranomaisten luettelosta.

                     (15)

                     Komissio on vastaanottanut ja tutkinut tarkastuslaitokselta ”Ecocert SA” saamansa hakemuksen, jossa tämä pyytää erittelyjensä muuttamista. Saamiensa tietojen perusteella komissio katsoo, että on perusteltua laajentaa kyseisen tarkastuslaitoksen hyväksynnän maantieteellinen soveltamisala koskemaan tuoteluokkien A ja D osalta Libanonia, tuoteluokan B osalta Haitia, Moldovaa ja Tansaniaa, tuoteluokan E osalta Sri Lankaa sekä tuoteluokan F osalta Keniaa. Lisäksi näyttää siltä, että tarkastuslaitoksen hyväksyntä tuoteluokalle C on peruutettava Brunein, Chilen, Kiinan, Ecuadorin, Hongkongin, Hondurasin, Intian, Japanin, Korean tasavallan, Marokon, Monacon, Madagaskarin, Mosambikin, Perun, Thaimaan, Tunisian, Turkin, Yhdysvaltojen ja Vietnamin osalta.

                     (16)

                     Komissio pyysi asetuksen (EY) N:o 1235/2008 12 artiklan 1 kohdan b alakohdan mukaisesti tarkastuslaitokselta ”Ekoagros” lisätietoja sen vuosikertomukseen sisällytetyistä toiminnoista. Erityisesti pyydettiin, että ”Ekoagros” antaa tietoja siitä, mitä toimia on toteutettu Ukrainan muilta tarkastuslaitoksilta siirrettyjen toimijoiden noudattamatta jättämisissä komission asetuksen (EY) N:o 889/2008 (3) 92 artiklan mukaisesti. Lisäksi Ekoagrosia pyydettiin selittämään, miten tiettyjä Ukrainasta, Kazakstanista ja Venäjältä peräisin olevia tuotteita koskevat lisätarkastukset on toteutettu. ”Ekoagros” ei toimittanut tyydyttäviä vastauksia komissiolle. Sen vuoksi asetuksen (EY) N:o 1235/2008 liitteessä IV oleva merkintä ”Ekoagros” olisi Ukrainan osalta keskeytettävä, kunnes riittävät tiedot on toimitettu.

                     (17)

                     Komissio on vastaanottanut ja tutkinut tarkastuslaitokselta ”IBD Certificações Ltda” saamansa hakemuksen, jossa tämä pyytää erittelyjensä muuttamista. Komissio katsoo saamiensa tietojen perusteella, että on perusteltua laajentaa kyseisen tarkastuslaitoksen hyväksynnän maantieteellinen soveltamisala koskemaan tuoteluokkien A, D ja E osalta Venäjää ja peruuttaa laitoksen hyväksyntä tuoteluokalle C Brasilian osalta.

                     (18)

                     Komissio on vastaanottanut ja tutkinut tarkastuslaitokselta ”Letis S.A.” saamansa hakemuksen, jossa tämä pyytää osoitteensa ja erittelyjensä muuttamista. Saamiensa tietojen perusteella komissio katsoo, että on perusteltua laajentaa kyseisen tarkastuslaitoksen hyväksynnän maantieteellinen soveltamisala koskemaan tuoteluokan A osalta Uzbekistania, tuoteluokkien A ja D osalta Azerbaidžania, Valko-Venäjää, Egyptiä, Norsunluurannikkoa, Kirgisiaa, Marokkoa, Turkmenistania ja Yhdistyneitä arabiemiirikuntia, tuoteluokkien B ja C osalta Costa Ricaa sekä tuoteluokkien A, B, C ja D osalta Belizeä, Brasiliaa, Kolumbiaa, Dominikaanista tasavaltaa, Guatemalaa, Hondurasia, Panamaa ja El Salvadoria.

                     (19)

                     Komissio on vastaanottanut tarkastuslaitokselta ”Oregon Tilth” hakemuksen, jossa tämä pyytää hyväksyntänsä peruuttamista Kiinan osalta.

                     (20)

                     Komissio on vastaanottanut ja tutkinut tarkastuslaitokselta ”Organic Control System” saamansa hakemuksen, jossa tämä pyytää erittelyjensä muuttamista. Saamiensa tietojen perusteella komissio katsoo, että on perusteltua laajentaa kyseisen tarkastuslaitoksen hyväksynnän maantieteellinen soveltamisala koskemaan tuoteluokkien A, D ja E osalta entistä Jugoslavian tasavaltaa Makedoniaa.

                     (21)

                     Komissio on vastaanottanut tarkastuslaitokselta ”ORSER” hakemuksen, jossa tämä pyytää hyväksyntänsä peruuttamista Nepalin osalta.

                     (22)

                     ”Soil Association Certification Limited” on ilmoittanut komissiolle osoitteensa muuttumisesta.

                     (23)

                     Sen vuoksi asetuksen (EY) N:o 1235/2008 liitteitä III ja IV olisi muutettava.

                     (24)

                     Tässä asetuksessa säädetyt toimenpiteet ovat luonnonmukaisen tuotannon komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetus (EY) N:o 1235/2008 seuraavasti:

                        1)

                        Muutetaan liite III tämän asetuksen liitteen I mukaisesti.

                        2)

                        Muutetaan liite IV tämän asetuksen liitteen II mukaisesti.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä tammikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 189, 20.7.2007, s. 1.

            (2)  Komission asetus (EY) N:o 1235/2008, annettu 8 päivänä joulukuuta 2008, neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta (EUVL L 334, 12.12.2008, s. 25).

            (3)  Komission asetus (EY) N:o 889/2008, annettu 5 päivänä syyskuuta 2008, luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta (EUVL L 250, 18.9.2008, s. 1).

            LIITE I
            Muutetaan asetuksen (EY) N:o 1235/2008 liite III seuraavasti:

                        1)

                        Korvataan Australiaa koskevan tekstin 4 kohta seuraavasti:

                                    ”4

                                    Toimivaltainen viranomainen: Department of Agriculture and Water Resources,
                                    http://www.agriculture.gov.au/export/controlled-goods/organic-bio-dynamic”

                        2)

                        Muutetaan Kanadaa koskevan tekstin 5 kohta seuraavasti:

                                    a)

                                    Korvataan tunnusnumeroita CA-ORG-011 ja CA-ORG-021 koskevat rivit seuraavasti:

                                                ”CA-ORG-011

                                                Oregon Tilth Incorporated (OTCO)

                                                http://www.tilth.org

                                                CA-ORG-021

                                                TransCanada Organic Certification Services (TCO Cert)

                                                http://www.tcocert.ca/contacts/”

                                    b)

                                    Poistetaan tunnusnumeroa CA-ORG-012 koskeva rivi.

                        3)

                        Korvataan Intiaa koskevan tekstin 4 kohta seuraavasti:

                                    ”4

                                    Toimivaltainen viranomainen: Agricultural and Processed Food Products Export Development Authority APEDA, http://www.apeda.gov.in/apedawebsite/index.asp”

                        4)

                        Poistetaan Japania koskevan tekstin tunnusnumeroita JP-BIO-019 ja JP-BIO-33 koskevat rivit.

                        5)

                        Korvataan Uutta-Seelantia koskevan tekstin 5 kohta seuraavasti:

                                    ”5

                                    Tarkastuslaitokset:

                                                NZ-BIO-001

                                                Ministry for Primary Industries (MPI)

                                                http://www.mpi.govt.nz/exporting/food/organics/

                                                NZ-BIO-002

                                                AsureQuality Limited

                                                https://www.asurequality.com

                                                NZ-BIO-003

                                                BioGro New Zealand Limited

                                                https://www.biogro.co.nz”

                        6)

                        Muutetaan Korean tasavaltaa koskevan tekstin 5 kohta seuraavasti:

                                    a)

                                    Korvataan tunnusnumeroita KR-ORG-017 ja KR-ORG-020 koskevat rivit seuraavasti:

                                                ”KR-ORG-017

                                                Jeonnam bioindustry foundation

                                                www.jbf.kr

                                                KR-ORG-020

                                                Green Environmentally-Friendly certification center

                                                http://cafe.naver.com/greenorganic6279”

                                    b)

                                    Poistetaan tunnusnumeroa KR-ORG-018 koskeva rivi.

                        7)

                        Korvataan Sveitsiä koskevan tekstin 5 kohdassa tunnusnumeroa CH-BIO-004 koskeva rivi seuraavasti:

                                    ”CH-BIO-004

                                    Ecocert IMOswiss AG

                                    http://www.ecocert-imo.ch”

            LIITE II
            Muutetaan asetuksen (EY) N:o 1235/2008 liite IV seuraavasti:

                        1)

                        Lisätään tarkastuslaitosta ”Agricert – Certificação de Produtos Alimentares lda” koskevan tekstin 3 kohtaan seuraavat rivit tunnusnumeroiden mukaisessa järjestyksessä:

                                    ”EG-BIO-172

                                    Egypti

                                    x

                                    —

                                    —

                                    x

                                    —

                                    —

                                    GN-BIO-172

                                    Guinea

                                    x

                                    —

                                    —

                                    x

                                    —

                                    —

                                    MZ-BIO-172

                                    Mosambik

                                    x

                                    —

                                    —

                                    x

                                    —

                                    —”

                        2)

                        Lisätään tarkastuslaitosta ”Albinspekt” koskevan tekstin 3 kohtaan seuraavat rivit tunnusnumeroiden mukaisessa järjestyksessä:

                                    ”AM-BIO-139

                                    Armenia

                                    x

                                    x

                                    —

                                    x

                                    —

                                    —

                                    BA-BIO-139

                                    Bosnia ja Hertsegovina

                                    x

                                    x

                                    —

                                    x

                                    —

                                    —

                                    IR-BIO-139

                                    Iran

                                    —

                                    x

                                    —

                                    —

                                    —

                                    —

                                    KZ-BIO-139

                                    Kazakstan

                                    —

                                    x

                                    —

                                    —

                                    —

                                    —

                                    MD-BIO-139

                                    Moldova

                                    —

                                    x

                                    —

                                    —

                                    —

                                    —

                                    ME-BIO-139

                                    Montenegro

                                    x

                                    x

                                    —

                                    x

                                    —

                                    —

                                    MK-BIO-139

                                    Entinen Jugoslavian tasavalta Makedonia

                                    x

                                    x

                                    —

                                    x

                                    —

                                    —

                                    RS-BIO-139

                                    Serbia

                                    x

                                    x

                                    —

                                    x

                                    —

                                    —

                                    TR-BIO-139

                                    Turkki

                                    —

                                    x

                                    —

                                    —

                                    —

                                    —

                                    UA-BIO-139

                                    Ukraina

                                    —

                                    x

                                    —

                                    —

                                    —

                                    —”

                        3)

                        Muutetaan tarkastuslaitosta ”Bioagricert S.r.l” koskevan tekstin 3 kohta seuraavasti:

                                    a)

                                    lisätään seuraavat rivit tunnusnumeroiden mukaisessa järjestyksessä:

                                                ”KZ-BIO-132

                                                Kazakstan

                                                x

                                                —

                                                —

                                                x

                                                x

                                                —

                                                PH-BIO-132

                                                Filippiinit

                                                x

                                                —

                                                —

                                                x

                                                —

                                                —”

                                    b)

                                    lisätään Ranskan Polynesiaa koskevalle riville rasti sarakkeeseen B.

                        4)

                        Lisätään tarkastuslaitosta ”Bio.inspecta AG” koskevan tekstin 3 kohtaan seuraavat rivit tunnusnumeroiden mukaisessa järjestyksessä:

                                    ”DZ-BIO-161

                                    Algeria

                                    x

                                    —

                                    —

                                    x

                                    —

                                    —

                                    KH-BIO-161

                                    Kambodža

                                    x

                                    —

                                    —

                                    x

                                    —

                                    —

                                    TD-BIO-161

                                    Tšad

                                    x

                                    —

                                    —

                                    x

                                    —

                                    —

                                    TN-BIO-161

                                    Tunisia

                                    x

                                    —

                                    —

                                    x

                                    —

                                    —”

                        5)

                        Poistetaan tarkastuslaitosta ”Bolicert Ltd” koskeva teksti.

                        6)

                        Muutetaan tarkastuslaitosta ”Ecocert SA” koskevan tekstin 3 kohta seuraavasti:

                                    a)

                                    Lisätään seuraava rivi tunnusnumeroiden mukaisessa järjestyksessä:

                                                ”LB-BIO-154

                                                Libanon

                                                x

                                                —

                                                —

                                                x

                                                —

                                                —”

                                    b)

                                    Lisätään Haitia, Moldovaa ja Tansaniaa koskeville riveille rasti sarakkeeseen B.

                                    c)

                                    Poistetaan Chileä, Kiinaa, Ecuadoria, Hongkongia, Hondurasia, Intiaa, Japania, Korean tasavaltaa, Marokkoa, Monacoa, Madagaskaria, Mosambikia, Perua, Thaimaata, Tunisiaa, Turkkia ja Vietnamia koskeville riveille rasti sarakkeeseen C.

                                    d)

                                    Lisätään Sri Lankaa koskevalle riville rasti sarakkeeseen E.

                                    e)

                                    Lisätään Keniaa koskevalle riville rasti sarakkeeseen F.

                                    f)

                                    Poistetaan Bruneita ja Yhdysvaltoja koskevat rivit.

                        7)

                        Poistetaan tarkastuslaitosta ”Ekoagros” koskevan tekstin 3 kohdassa Ukrainaa koskeva rivi.

                        8)

                        Muutetaan tarkastuslaitosta ”IBD Certificações Ltda” koskevan tekstin 3 kohta seuraavasti:

                                    a)

                                    Lisätään seuraava rivi tunnusnumeroiden mukaisessa järjestyksessä:

                                                ”RU-BIO-122

                                                Venäjä

                                                x

                                                —

                                                —

                                                x

                                                x

                                                —”

                                    b)

                                    Poistetaan Brasiliaa koskevalla rivillä rasti sarakkeesta C.

                        9)

                        Muutetaan tarkastuslaitosta ”Letis SA”:ta koskeva teksti seuraavasti:

                                    a)

                                    korvataan 1 kohta seuraavasti:

                                                ”1.

                                                Osoite: Urquiza 1285 planta alta, Rosario, Santa Fe, Argentina”.

                                    b)

                                    Lisätään 3 kohtaan seuraavat rivit tunnusnumeroiden mukaisessa järjestyksessä:

                                                ”AZ-BIO-135

                                                Azerbaidžan

                                                x

                                                —

                                                —

                                                x

                                                —

                                                —

                                                BY-BIO-135

                                                Valko-Venäjä

                                                x

                                                —

                                                —

                                                x

                                                —

                                                —

                                                BZ-BIO-135

                                                Belize

                                                x

                                                x

                                                x

                                                x

                                                —

                                                —

                                                BR-BIO-135

                                                Brasilia

                                                x

                                                x

                                                x

                                                x

                                                —

                                                —

                                                CI-BIO-135

                                                Norsunluurannikko

                                                x

                                                —

                                                —

                                                x

                                                —

                                                —

                                                CO-BIO-135

                                                Kolumbia

                                                x

                                                x

                                                x

                                                x

                                                —

                                                —

                                                CR-BIO-135

                                                Costa Rica

                                                —

                                                x

                                                x

                                                —

                                                —

                                                —

                                                DO-BIO-135

                                                Dominikaaninen tasavalta

                                                x

                                                x

                                                x

                                                x

                                                —

                                                —

                                                EG-BIO-135

                                                Egypti

                                                x

                                                —

                                                —

                                                x

                                                —

                                                —

                                                GT-BIO-135

                                                Guatemala

                                                x

                                                x

                                                x

                                                x

                                                —

                                                —

                                                HN-BIO-135

                                                Honduras

                                                x

                                                x

                                                x

                                                x

                                                —

                                                —

                                                KG-BIO-135

                                                Kirgisia

                                                x

                                                —

                                                —

                                                x

                                                —

                                                —

                                                MA-BIO-135

                                                Marokko

                                                x

                                                —

                                                —

                                                x

                                                —

                                                —

                                                PA-BIO-135

                                                Panama

                                                x

                                                x

                                                x

                                                x

                                                —

                                                —

                                                SV-BIO-135

                                                El Salvador

                                                x

                                                x

                                                x

                                                x

                                                —

                                                —

                                                TM-BIO-135

                                                Turkmenistan

                                                x

                                                —

                                                —

                                                x

                                                —

                                                —

                                                AE-BIO-135

                                                Arabiemiirikunnat

                                                x

                                                —

                                                —

                                                x

                                                —

                                                —

                                                VN-BIO-135

                                                Uzbekistan

                                                x

                                                —

                                                —

                                                —

                                                —

                                                —”

                        10)

                        Poistetaan tarkastuslaitosta ”Oregon Tilth” koskevan tekstin 3 kohdassa Kiinaa koskeva rivi.

                        11)

                        Lisätään tarkastuslaitosta ”Organic Control System” koskevan tekstin 3 kohtaan seuraava rivi tunnusnumeroiden mukaisessa järjestyksessä:

                                    ”MK-BIO-162

                                    Entinen Jugoslavian tasavalta Makedonia

                                    x

                                    —

                                    —

                                    x

                                    x

                                    —”

                        12)

                        Poistetaan tarkastuslaitosta ”ORSER” koskevassa tekstissä Nepalia koskeva rivi.

                        13)

                        Korvataan tarkastuslaitosta ”Soil Association Certification Limited” koskevassa tekstissä 1 kohta seuraavasti:

                                    ”1.

                                    Osoite: Spear House 51 Victoria Street, Bristol BS1 6AD, United Kingdom”.